text: رحلة مربية الحلقة الحادية عشرة “ماذا تعلمت من أطفالي؟” (فيديو)
text: #000001
text: الطفولة عالم مليء بالمفاجآت دائما الطفل بيبهرنا بتصرفات أو مقولات ما كنا نتوقعها، وكتير مرات فينا نتعلم من أطفالنا دروس ما قدرنا نتعلمها بالمدارس أو الكتب.
text: #000004
text: شو تعلمت من أطفالي بحلقة اليوم.
text: #000005
text: رحلة مربية / ماذا تعلمت من أطفالي
text: #000006
text: من فترة سألت بنتي ليان شو أكتر يوم كنت سعيدة فيه وبتتمني أنه ينعاد؟ جوابها كان بكل بساطة لما جبنا بالونات وعبيناها بالمي
text: #000007
text: وصرنا نلعب مع أولاد العيلة ونرميها على بعض! جواب ليان صدمني، لان الي توقعته انها تقول لما اشرتيتلها لعبة او لما رحنا على الملاهي.
text: #000008
text: كتير مرات ممكن نتكلف ونتعب حالنا ونجهز ونصرف كتير من الأموال لسعادة أطفالنا لكن بالحقيقة هنن بدهم يعيشوا تجربة حلوة بكل بساطة بدون قيود وبدون تكلف.
text: #000010
text: مرة واحد من الأقارب زعل ابني عمر بكلمة غير مناسب يومها بكي عمر وزعل كتير، قعد عمر بحضني وطبطبت عليه حاكيته وروقته وعطيته جرعة من الحب والحنان،
text: #000011
text: هل نحن الكبار فينا نسامح بهي الطريقة الراقية؟ هل فينا نكمل حياتنا بسلاسة متل الأطفال؟ لو منقدر كانت حياتنا أسهل وأحلى بألاف المرات، لكن خلينا نحاول نتعلم أنه نسامح.
text: #000014
text: ابني سامي صار عمره سنة وشهر لما كان عمره ٩ شهور كان عنده إصرار شديد انه يقلد ليان وعمر و يتعلم كيف يمشي، كان لحاله
text: #000015
text: يوقف على طرف الكنباية وبكل جرأة ينتقل للكنبة اللي جنبها، طبعا كان يوقع ويفشل وينضرب ويبكي،
text: #000016
text: كم مرة بدينا بمشروع وبأول سقوط استسلمنا؟ خلينا نرفع شعار إصرار الإطفال ونسير على خطاهم لحتى ننجز.
text: #000019
text: بسنة من السنوات كان عندي طفل عنده مشكلة صحية وكان هاد الشي مأثر على شكله وتفاعله مع اللي حوله، أطفال فصلي
text: #000020
text: عاشوا مع هاد الطفل سنة كاملة وولا يوم شعروا انه هو مختلف عنهم، كانوا يحكوا معه عادي ويضحكوا معه وينادوه يلعب معهم مع انه ماكان يقدر يلعب بس هنن مابيفقدوا الأمل أنه يلعبوا معه.
text: #000021
text: لما عمر كان صغير كان يحب يلبس جرابة سودا وجرابة بيضا وكان يقلي وحدة متل بابا ووحدة متل ماما، كان ماعندي مشكلة أبدا انه يطلع هيك
text: #000024
text: الجميل بالأطفال انه مابيفكروا كتير برأي اللي حولهم فمثلا ممكن يقعد بالأرض بنص السوق بس لانه تعب، او يضحك بأعلى صوته بدون ما يفكر هل اللي حولي رح يتطلعوا فيني.
text: #000026
text: فجأة لقيتها عم تلعب مع بنت ما بعرفها صاروا يركدوا ويضحكوا بدون حتى مايعرفوا أسماء بعض،
text: #000029
text: تحمست والتفتت لشوف أم البنت وسلم عليها بادرتها بابتسامة فما كان منها الا انها دارت وشها واخدت بنتها وراحت!
  طبعا مو كل الأمهات
text: #000030
text: هيك وكتير مرات بابتسم وبيردوا الابتسامة أو ممكن ندردش عالسريع، لكن في المقابل نحن الكبار كتير منحسبها قبل مانحكي مع أي شخص،
text: #000031
text: الطفل بيعيش الأمان بين أمه وأبوه ببته ، ولما يطلع للحياة الخارجية بيواجه كتير تحديات لكن الطفل عنده شغف يتعلم
text: #000036
text: أطفالي مابيحبوني لأني بأكلهم ولا لأني بغسل ملابسهم ولا لأني بجبلهم هدايا، أطفالي بيحبوني لأني أمهم، وبحبوا أبوهم لأنه أبوهم
text: #000038
text: صحيح أنه العلاقة بتكون أقوى لما منلعب ومنضحك مع بعض وبتنتقل علاقة الأهل مع أطفالهم لمرحلة متطورة بالاحترام
text: #000039
text: والثقة المتبادلة والدعم لكن أطفالنا رح يضلوا يحبونا بكل الحالات، ونحن منقرر لوين فينا ننقل هي العلاقة،
text: #000040
text: الأطفال منبع من العطاء، حب بلا حدود قلب أبيض وصافي ياريت نتعلم منهم ونرجع لهي البراءة في التعايش مع ظروفنا ومع اللي حولنا،
text: #000046
text: هي شغلات سريعة حبيت شارككم ياها تعلمتها من أطفالي بالطبع لسة في كتير بس الوقت ما بيسمح، بس أرجوكم اللي تعلم أي شي من أطفاله ياريت يشاركني ياه بالتعليقات تحت ورح كون كتير ممنونة.
text: #000047
text: غالباً ما يصيب الأطفال الذين تقل أعمارهم عن 6 أشهر .. بتلك الخطوات تنقذين طفلكِ من الإصابة بمرض زكام الرضيع
text: #000050